NY FORORDNING FOR ELVERHØY SOKN

Elverhøy menighetsråd behandlet på sitt møte 11. mars -25 forslaget til ny forordning for Elverhøy sokn. Menighetsmøtet har anledning til å gi sin uttalelse på årsmøtet søndag 30. mars før det sendes tjenestevei til biskopen.

Menighetsrådet vedtok følgende forslag til ny forordning:

FORSLAG TIL FORORDNING FOR ELVERHØY SOKN

1. Elverhøy sokn skal ha 60 gudstjenester på søn- og helligdager i året.

Av disse er 56 i Elverhøy kirke, 2 på Tromsø museum (2. påskedag og 2. juledag) og 2 på Sør-Tromsøya sykehjem (2. påskedag og 2. juledag). Av de 56 i Elverhøy inngår det 4 konfirmasjonsgudstjenester (2 på siste søndag i april og 2 på første søndag i mai) og 4 på julaften. De 60 gudstjenestene er fordelt på 52 søn- og helligdager, av disse er det 5 dager med 2 eller flere gudstjenester.

Vi har gudstjenester i Elverhøy om kvelden på skjærtorsdag og langfredag. Det kan også komme noen få ekstra dåpsgudstjenester på søndager.

Vi har ingen gudstjenester i juli måned, men i hele juni og august. Vi har ikke gudstjenester på følgende søn- og helligdager: Nyttårsdag, Kristi himmelfartsdag, 2. pinsedag, 17. mai, 4. s. i advent og Romjulssøndag.

1. Andre gudstjenester som ikke er på søn- og helligdager:

* 10 gudstjenester på Sør-Tromsøya sykehjem med nattverd
* 3-4 konfirmasjonsgudstjenester på lørdag siste helga i april/første helga i mai
* 1 samisk konfirmasjonsgudstjeneste
* 4 skolegudstjenester i desember
* 1 lysmesse i desember
* 2 ungdomsgudstjenester(derav 1 fasteaksjonsgudstjeneste) for konfirmanter
* 3-4 øvrige kveldsmesser/temagudstjenester i løpet av året(inkludert en dåpsgudstjeneste for konfirmanter)

Til sammen utgjør antall gudstjenester I Elverhøy 85(+/-).